CELEX: 62015CN0502
Language: et
Date: 2015-09-22 00:00:00
Title: Kohtuasi C-502/15: 22. septembril 2015 esitatud hagi – Euroopa Komisjon versus Suurbritannia ja Põhja-Iiri Ühendkuningriik

18.1.2016   
            
            
               ET
            
            
               Euroopa Liidu Teataja
            
            
               C 16/14
            
         22. septembril 2015 esitatud hagi – Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-502/15)
   (2016/C 016/17)
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: K. Mifsud-Bonnici ja E. Manhaeve)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   Hageja palub Üldkohtul:
   
               —
            
            
               tuvastada, et kuivõrd Ühendkuningriik ei rakendanud nõuetekohaselt nõukogu direktiivi 91/271/EMÜ asulareovee puhastamise kohta (1) Gowertoni, Llanelli, Gibraltari ja 11 linnastuga seonduvalt, siis on Ühendkuningriik rikkunud kohustusi, mis tulenevad direktiivi 91/271/EMÜ artiklitest 3, 4, 5 ja 10;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Väited ja peamised argumendid
   
   Komisjon palub Euroopa Kohtul oma hagis tuvastada, et Ühendkuningriik ei ole nõuetekohaselt rakendanud direktiivi 91/271/EMÜ asulareovee puhastamise kohta Gowertoni, Llanelli, Gibraltari ja 11 linnastuga seonduvalt.
   Komisjon on eeskätt seisukohal, et Ühendkuningriik ei ole taganud seda, et Gowertoni ja Llanelli asulareovee ja vihmavee kombineeritud kogumissüsteemi kogutud vesi hoiustatakse ja juhitakse töötlemisele kooskõlas nõukogu direktiivi 91/271/EMÜ artiklite 3, 4 ja 10 ning I(A) ja I(B) lisa nõuetega.
   Lisaks sellele on komisjon seisukohal, et kuivõrd Ühendkuningriik ei rakendanud 3 linnastuga seonduvalt reovee bioloogilist puhastust või sellega võrdväärset puhastust või jättis esitama piisavalt tõendeid selles osas direktiivi 91/271/EMÜ järgimise kohta ning lisaks ei töödelnud üldse asulareovett Gibraltaris, siis on Ühendkuningriik rikkunud kohustusi, mis tulenevad nõukogu direktiivi 91/271/EMÜ artiklist 4, I(B) ja I(D) lisast.
   Lõpetuseks väidab komisjon, et kuivõrd Ühendkuningriik ei ole nõuetekohaselt täitnud kohustusi, mis tulenevad nõukogu direktiivi 91/271/EMÜ artiklist 5 ning I(B) ja I(D) lisast, siis on ta jätnud tagamata selle, et 8 linnastust kogumissüsteemi sisenev asulareovesi läbib enne tundlikele aladele juhtimist põhjalikuma puhastuse.
   Direktiivi ülevõtmise tähtaeg möödus 30. juunil 1993.
   
      (1)  EÜT L 135, lk 40; ELT eriväljaanne 15/02, lk 26.